ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣለጃንድሮ ግያማቲ፡ ድሕሪ ኣርባዕተ ፈተነ፡ ፕረዚደንት ጓቲማላ ኮይኑ ተመሪጹ 12 ነሓሰ 2019 ምንጪ ስእሊ, Getty Images መግለጺ ስእሊ, ኣለጃንድሮ ግያማቲ ንፕረዝደንትነት ኣርባዕተ ግዜ ድሕሪ ምውድዳሩ'ዩ ዝዕወት ዘሎ ኣብ ጓቲማላ ሓላፊ ቤት ማእሰርቲ ዝነበረ፡ ኣባል ዓቓባዊ ሰልፊ ኣለጃንድሮ ግያማቲ ፕረዚደንት እታ ሃገር ኮይኑ ተመሪጹ። ኣፈናዊ ውጽኢት እቲ ዝተኻየደ ምርጫ ከም ዘርእዮ፡ ኣለጃንድሮ ግያማቲ 59 ሚእታዊት ክረክብ እንከሎ፡ መወዳድርቱ ዝነበረት ሳንድራ ቶረስ 41 ሚእታዊት ከም ዝረኸበት እዩ ዘርኢ። ብዓልቲ ቤት ፕረዚደንት ጎቲማላ ነበር ሳንድራ ቶረስ ንሳልሳይ ግዜኣ ንፕረዚደንትነት ክትወዳደር እንከላ፡ ኣለጃንድሮ ግያማቲ ብወገኑ ኣብ ራብዓይ ፈተንኡ'ዩ ዝዕወት ዘሎ። ኣለጃንድሮ ግያማቲ ቅድሚ ፕረዚደንት ኮይኑ ምምራጹ፡ ነቲ ምስ ኣሜሪካ ዝተፈረመ፡ ንጉዳይ ስደተኛታት ዝምልከት ኣካታዒ ስምምዓት ከምዝቕይሮ ተመባጺዑ ነይሩ። ኣብ ወርሒ ሰነ ዝነበረ ቀዳማይ ገጽ ምርጫ ተዓዊታ ናብ መዛዘሚ ምርጫ ዝበጽሐት ሳንድራ ቶረስ'ውን ብሰንበት ስዕረታ ከም ዝተቐበለት ሮይተርስ ገሊጹ። ጓቲማላ ኤምባሲኣ ናብ እዮሩሳሌም ክተግዕዝ እያ ጓቲማላ ብውድብ ሕቡራት ንዝድገፍ ኮምሽን ፀረ-ግዕዝይና ሰጒጓ ኢትዮጵያን ኤርትራን ካብ መንጎ ንእየሩሳሌም ኣፍልጦ ዘይሃባ ሃገራት'የን ሜክሲኮ ዶብ ንዝጠሓሱ ስደተኛታት ክትጥርዝ እያ ምንጪ ስእሊ, Reuters መግለጺ ስእሊ, ሳንድራ ቶረስ "ፕረዚደንት ናይታ ኣዝየ ዘፍቅራ ጓቲማላ ኮይነ ምምራጸይ ምሒር ክብሪ ዘውህብ'ዩ" ዝበለ ኣለጃንድሮ ግያማቲ "ንጓቲማላ ዳግም ክንሃንጻ ኢና" ክብል ነቲ ንዝመጽእ ኣርባዕተ ዓመት ዝመርሖ ህዝቢ ጓቲማላ ተመባጺዑ። ኣለጃንድሮ ግያማቲ፡ ነቲ ኣብ ሞንጎ ሕጂ ስልጣኑ ዘረክብ ፕረዚደንት ጂሚ ሞራልስን ፕረዚደንት ዶናልድ ትራምፕን ዝተኸተመ፡ ንስደተኛታት ዝምልከት ውዕላት ንምምሕያሹ ከምዝጽዕት'ውን ገሊጹ። ኣብቲ ኣብ ሞንጎ ጂሚ ሞራልስን ፕረዚደንት ዶናልድ ትራምፕን ዝተበጽሐ ስምምዕ፡ ንጓቲማላ ኣቋሪጾም ናብ ኣሜሪካ ክኣትዉ ዝፍትኑ ስደተኛታት፡ መሬት ኣሜሪካ ከይረገጹ ኣብ ጓቲማላ ኮይኖም 'ቪዛ' ክሓቱ ዝብል ይርከቦ። ኣለጃንድሮ ግያማቲ "ንህዝብና ዝኣክል ክንቕርብ ዘይከኣልና፡ ወጻእተኛታት እንተተወሲኸሞ እንታይ'ዩ ክኸውን?" ብምባል እዩ ሕቶ ዘቐምጥ። ምንጪ ስእሊ, Reuters መግለጺ ስእሊ, ጓቲማል ድሕሪ 36 ዝወሰደ ዓመታት ኵናት ሓድሕድ፡ ካብ 1996 ጀሚራ ኣብ ምምሕያሽ እትርከብ ሃገር'ያ ወዲ 63 ዓመት ኣለጃንድሮ ግያማቲ ኣርባዕተ ግዜ ምስ ኣርባዕተ ዝተፈላለያ ሰልፍታት ብምዃን ንፕረዝደንትነት ድሕሪ ምውድዳሩ ተዓዊቱ'ዩ ኣብ ጥሪ 2020 ብወግዒ ቤት ጽሕፈት ፕረዚደንት ተረኪቡ ስርሑ ክጅምር። "ኣብ እዋን እዚ ምስግጋር፡ ኣነ ዝኣክል ሓበሬታ ንኽረክብ መዓጹ ከም ዝኽፈቱለይ ብዓል ምሉእ ተስፋ'የ፡ ብዲፕሎማስያዊ መገዲ ካብቲ ምስ ኣሜሪካ ዝተገብረ ንዓና ዘየርብሕ ዝምምዕ ንኽንወጽእ ከኣ ኣገዳሲ'ዩ" ኢሉ። ተዛማዲ ትሕዝቶ ጓቲማላ ብውድብ ሕቡራት ሃገራት ንዝድገፍ ኮሚሽን ፀረ-ግዕዝይና ሰጒጋ8 ጥሪ 2019 ጓቲማላ ኤምባሲኣ ናብ እዮሩሳሌም ክተግዕዝ እያ25 ታሕሳስ 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
